29/03/2010 | Administración LocalMunicipal
Oleiros
Persoal
Bases xerais e específicas que rexerán nos procedementos de selección de persoal experto docente para a impartición de cursos de formación ocupacional.

Por resolución da primeira tenente de alcalde delegada de Interior número 1117/10, do 22 de marzo, aprobáronse as bases xerais e específicas que rexerán nos procedementos de selección de persoal experto docente para a impartición de cursos de formación ocupacional no ano 2010 e seguintes, en tanto non se aproben outras que substitúan a estas: Estas bases teñen por obxecto regular as condicións xerais e específicas da selección de persoal experto docente para a impartición de cursos de formación ocupacional, que se realizarán no Centro Municipal de Formación en colaboración coa Xunta de Galicia e o Fondo Social Europeo, dentro das programacións anuais do Plan de formación para o emprego. Para o non disposto nestas bases será de aplicación o recollido nas xerais para a provisión en propiedade de prazas de funcionarios de carreira e persoal laboral do Concello vixentes no momento de cada convocatoria. Co aspirante ou aspirantes seleccionados formalizarase un contrato de traballo de duración determinada, celebrado ao abeiro do artigo 15.1 a) do Real decreto lexislativo 1/1995, do 24 de marzo, polo que se aproba o Texto refundido da Lei do Estatuto dos Traballadores na súa redacción dada polo Real Decreto Lei 63/1997 do 26 de decembro, de medidas urxentes para a mellora do mercado de traballo e o fomento da contratación indefinida. A selección farase mediante o sistema de concurso libre, no que se avaliarán os méritos presentados polos aspirantes e o desenvolvemento dunha entrevista profesional, de conformidade cos baremos aprobados nas bases específicas. A convocatoria das prazas obxecto destas bases determinarase pola Alcaldía ou órgano delegado. En casos excepcionais e urxentes, debidamente motivados, poderá realizarse a selección por medio dunha oferta do Servizo Público de Emprego.1.- Ter a nacionalidade española ou ser nacional doutro Estado membro da U. E. ou daqueles Estados aos que se refire e nas condicións que establece o artigo 57 da Lei 7/2007 do 12 de abril, do Estatuto Básico do Empregado Público.2.- Ter cumplidos os 16 anos de idade.3.- Non estar incurso en ningunha das causas de incapacidade ou incompatibilidade previstas na lexislación vixente, referida ao día de formalización do contrato, no caso de ser seleccionado.4.- Non ter sido separado, mediante expediente disciplinario, do servizo ao Estado, ás Comunidades Autónomas ou ás Entidades Locais, nin atoparse inhabilitado por sentenza xudicial firme para o exercicio das funcións públicas. Idéntico requisito será esixido aos nacionais dos demais Estados membros da UE no seu caso.5.- Estar en posesión das seguintes titulacións en función da especialidade que sexa obxecto da convocatoria correspondente, ou estar en condicións de obtela á data de remate do prazo de presentación de instancias: - Financiación de empresas: Requisitos esixidos para o docente no R. D. 1210/2009, do 17 de Xullo, polo que se establece o certificado de profesionalidade do curso denominado “FINANCIACIÓN DE EMPRESAS-ADGN0108”, incluído dentro da familia profesional de Administración e Xestión que, á súa vez, se inclúen no repertorio Nacional de Certificados de Profesionalidade: Para as U. C.0498 “Determinar as necesidades financieras da empresa”, U. C.0499 “Xestionar información e contratación dos recursos financieros” e a U. C. 0500 “Xestionar e controlar a tesourería e o ornamento”: Estar en posesión dalgunha das seguintes titulacións: Licenciatura en Administración e Dirección de Empresas, Licenciatura en Ciencias Actuariais e Financeiras, Licenciatura en Economía, Diplomatura en Ciencias Empresariais; máis dous anos de experiencia profesional. Para a U. C. 0233 “Manexar aplicacións ofimáticas na xestión da información e a documentación”: Ter algunha das seguintes titulacións: Licenciatura, Enxeñería, Diplomatura, Enxeñería Técnica, Técnico Superior de Administración de Sistemas Informáticos ou certificado da familia profesional ou informática, máis dous anos de experiencia profesional. Serán, así mesmo, dmitidos para esta U. C., os aspirantes que carecendo de calquera das titulacións esixidas neste partado, acrediten tres anos de experiencia profesional. Ciclo formativo de grao medio de Formación Profesional: acabados de construcción. - Fontaneiro: Ciclo formativo de grao superior de mantemento de instalacións térmicas e fluídos. - Montaxe e mantemento de instalacións solares térmicas: Requisitos esixidos para o docente no R. D. 1967/2008, do 28 de Novembro, polo que se establece o certificado de profesionalidade do curso denominado “MONTAXE E MANTEMENTO DE INSTALACIÓNS SOLARES TÉRMICAS - ENAE0208”, incluído dentro da familia profesional de Enerxía e Auga que, á súa vez, se inclúen no repertorio Nacional de Certificados de Profesionalidade: Estar en posesión dalgúnha das seguintes titulacións: Licenciatura en Física, Enxeñería Superior, Enxeñería Técnica, Arquitectura, Arquitectura Técnica; máis un ano de experiencia profesional. Estar en posesión dalgunha das seguintes titulacións: Licenciatura en Física, Enxeñería Superior, Enxeñería Técnica, Técnico Superior en Montaxe e Mantemento de Instalacións de Frío, Climatización e Producción de calor, Certificado de Profesionalidade nivel 3 da Familia de Enerxía e Auga (Solar Térmica); máis un ano de experiencia profesional. Serán, así mesmo, admitidos para estas U. C., os aspirantes que carecendo de calquera das titulacións esixidas neste apartado, acrediten 3 anos de experiencia profesional no oficio. Estar en posesión dalgunha das seguintes titulacións: Enxeñería Superior, Enxeñería Técnica, Técnico Superior en Montaxe e Mantemento de Instalacións de Frío, Climatización e Producción de calor, Certificado de Profesionalidade nivel 3 da Familia de Enerxía e Auga (Solar Térmica); máis un ano de experiencia profesional. Serán, así mesmo, admitidos para estas U. C., os aspirantes que carecendo de calquera das titulacións esixidas neste apartado, acrediten tres anos de experiencia profesional no oficio. - Cociña: Requisitos esixidos para o docente no R. D. 1376/2008, do 1 de agosto, polo que se establece o certificado de profesionalidade do curso denominado “COCIÑA - HOTR0408”, incluído dentro da familia profesional Hostalería e Turismo que, á súa vez, se inclúen no repertorio Nacional de Certificados de Profesionalidade: Licenciatura nalgúnha das siguientes especialidades: Ciencia e Tecnoloxía dos alimentos, Mediciña e ciruxía, Bioloxía, Bioquímica, Química, Enoloxía, Farmacia, Veterinaria, Ciencias ambientais, Ciencias do Mar, Enxeñería Agrónoma, Enxeñería Técnica Agrícola especialidade en Industrias agrarias e alimentarias, ou Diplomatura en nutrición Humana e dietética; máis dous anos de experiencia profesional. Titulación nalgún dos seguintes estudos: Diplomatura en Turismo, Licenciatura en Ciencia e Tecnoloxía dos alimentos, Ciclo Superior de Restauración, Certificado de profesionalidade de nivel 3 da familia profesional da Hostalería e Turismo na área de restauración, máis dous anos de experiencia profesional. Serán, así mesmo, admitidos para esta U. C. os aspirantes que carecendo de calquera das titulacións esixidas neste apartado, acrediten 5 anos de experiencia profesional no oficio. Titulación nalgún dos seguintes estudos Licenciatura en Ciencia e Tecnoloxía dos alimentos, Ciclo Superior de Restauración, Certificado de profesionalidade de nivel 3 da familia profesional da Hostalería e Turismo na área de restauración, máis dous anos de experiencia profesional. Serán, así mesmo, admitidos para estas U. C., os aspirantes que carecendo de calquera das titulacións esixidas neste apartado acrediten 5 anos de experiencia profesional no oficio. - Pastelería: Ciclo formativo de grao medio de Formación Profesional de Pastelería e Panadería. Ciclo formativo de grao superior: Desenvolvemento de aplicacións informáticas. Ciclo formativo de grao superior: de Producción de madeira e moble Enxeñería técnica agrícola, especialidade de Xardinería e Paisaxismo ou Enxeñería técnica forestal, especialidade de explotacións forestais. - Empregado/a de Fogar: Diplomatura ou Licenciatura, máis tres anos de experiencia profesional na especialidade. - Fontaneiro: Ciclo formativo de grao medio de montaxe e mantemento de instalacións de frío, climatización e produción de calor. Enxeñería en Informática ou Enxeñería Técnica en Informática de Xestión. Ciclo formativo de grao medio: Fabricación á medida e instalación de carpintería e moble Ciclo formativo de grao medio de Formación Profesional: Xardinería. Serán, asi mesmo, admitidos ás probas os aspirantes que, carecendo de calquera das titulacións esixidas, acrediten 3 anos de experiencia profesional no ramo en que estea encadrado o curso, agás o cursos de Cociña, Financiación de empresas e Montaxe e mantemento de instalacións solares térmicas, que serán os esixidos na lexislación propia de cada un deles, (citados no apartado das titulacións idóneas – Criterios de acceso, dentro de cada unha das especialidades). As solicitudes de participación nas distintas probas selectivas que se convoquen, presentaranse mediante instancia dirixida ao Sr. alcalde do Concello de Oleiros no modelo oficial que se facilitará na dita entidade para o efecto. Presentaranse no rexistro xeral do Concello de Oleiros, durante o prazo de 10 días naturais contados a partir do seguinte ao da publicación do anuncio da convocatoria na prensa. As instancias tamén poderán remitirse en calquera das formas previstas no artigo 38.4 da Lei 30/92, do 26 de novembro de réxime xurídico das administracións públicas e do procedemento administrativo común. Á instancia achegaranse inexcusablemente: a) Resgardo normalizado acreditativo do pagamento das taxas por dereitos de exame –que se fixarán segundo o disposto na ordenanza fiscal vixente no momento de cada convocatoria–, nas entidades colaboradoras (Caixa Galicia, Caixanova, la Caixa, Banco de Santander, Banco Pastor, BBVA) ou xiro postal/telegráfico remitido ao seguinte enderezo: Xestión Tributaria Recaudadora Avd. Ernesto Che Guevara nº 12, Baixo 15172 - Perillo Oleiros - A Coruña b) Fotocopia compulsada do DNI ou documentación actreditativa equivalente. c) Orixinal ou fotocopia compulsada do título esixido na base 3.5) en consonancia coa convocatoria respectiva. d) Relación circunstanciada dos méritos que se aleguen, unindo á dita relación os documentos xustificativos dos mesmos (orixinais u fotocopias compulsadas) xa que, non se tomarán en consideración nin se avaliarán, aqueles que non queden debidamente acreditados en todos os seus extremos, dentro do prazo conferido para a presentación de instancias. Rematado o prazo de presentación de instancias, o alcalde ou órgano delegado ditará resolución na que se aprobará a listaxe provisional de admitidos e excluídos, que se fará pública no taboleiro de anuncios da Corporación, concedéndose un prazo de dous días hábiles para os efectos de reclamacións. Tamén se publicará, se ben sen carácter preceptivo, na páxina web oficial do Concello (www.oleiros.es). As reclamacións, se as houbese, serán resoltas na resolución pola que se aprobe a listaxe definitiva, que se publicará do mesmo xeito que a provisional. Nesta mesma resolución figurará a composición da comisión seleccionadora, o lugar, a data e a hora de celebración do proceso selectivo. No caso de que, por circunstancias excepcionais, houbese que modificar o lugar, a data ou a hora da proba, publicarase de igual xeito no taboleiro de anuncios do Concello. As comisións seleccionadoras designaranse a teor e de conformidade co sinalado no artigo 60 da Lei 7/07 do 12, do Estatuto Básico do Empregado Público (EBEP): Presidente: O funcionario ou persoal laboral da Corporación que se nomee. Secretario: O funcionario ou persoal laboral da Corporación que se nomee. Vogais: Tres vogais designados pola Alcaldía ou órgano delegado. O persoal de elección ou de designación política, os funcionarios interinos e o persoal eventual non poderán formar parte dos órganos de selección. A pertenza aos órganos de selección será sempre a título individual, non podendo ostentarse esta en representación ou por conta de ninguén. Os membros do órganos de selección deberán posuír titulación ou especialización iguais ou superiores ás esixidas para o acceso ás prazas convocadas. Os membros das comisións seleccionadoras deberán absterse de formar parte destes cando concorran as circunstancias previstas no artigo 28 da Lei 30/1992, notificándoo á autoridade convocante, ou cando realizaran tarefas de preparación a probas selectivas nos cinco anos anteriores á publicación desta convocatoria. Os aspirantes poderán recusalos de acordo co artigo 29 da precitada Lei. Ningún órgano de selección poderá constituírse nin actuar sen a asistencia de máis da metade dos seus membros, titulares ou suplentes indistintamente. As comisións poderán dispoñer a incorporación de asesores especialistas para as probas nas que asi o estimen necesario ou axeitado. Os ditos asesores actuarán con voz e sen voto, e limitaranse ao exercicio das especialidades técnicas en base ás cales colaboran co respectivo órgano de selección. Os aspirantes serán convocados ás probas en único chamamento, por orde alfabética, e serán excluídos do proceso selectivo os que non comparezan, agás os casos debidamente xustificados e libremente apreciados polo tribunal. O tribunal declarará que superaron o proceso selectivo aqueles aspirantes que obtivesen maior puntuación no cómputo global do concurso realizado, non podendo superar en ningún caso o seu número ao de prazas convocadas. Concluídas as probas, o tribunal publicará a relación de aprobados por orde descendente de puntuación no taboleiro de anuncios da Corporación e na páxina web oficial do Concello (www.oleiros.es), aínda que neste útlimo caso sen carácter preceptivo, e elevará a citada relación, xunto coa acta da última sesión, á Alcaldía ou órgano delegado quen efecturá a contratación, comprobado o cumparimento dos requisitos que se relacionan nos apartados seguintes. No prazo de 5 días naturais a contar dende o seguinte a aquel no que se fixeron públicas as listas, os aspirantes que superaron o proceso selectivo deberán presentar na Área de Persoal e RR. HH. do Concello a seguinte documentación: a) Declaración xurada de non ter sido separado mediante expediente disciplinario do servizo de ningunha Administración pública, nin estar inhabilitado para o exercicio de funcións públicas por sentenza xudicial firme. b) Declaración xurada de non estar incurso en ningunha causa de incapacidade ou incompatibilidade, de conformidade coa lexislación vixente e referida ao momento da súa contratación. c) Certificación médica acreditativa de non padecer enfermidade ou eiva física que imposibilite o normal exercicio da función, que se realizará a conta do Concello. d) Cartilla da Seguridade Social no caso de ter sido dado de alta con anterioridade. Ante a imposibilidade debidamente xustificada de presentar a documentación requerida, poderá acreditarse que se reúnen as condicións esixidas na convocatoria, mediante calquera medio de proba admisible en Dereito. Quen dentro do prazo indicado, e salvo casos de forza maior non presentara a documentación, non poderá ser contratado, quedando anuladas todas as súas actuacións, sen prexuízo da responsabilidade na que puidesen incorrer por falsidade na súa instancia. Mentres non se formalice o contrato, o aspirante non terá dereito a percepción económica ningunha. Os aspirantes cos que se formalice a contratación están obrigados a prestar a súa xornada de traballo na medida e forma requeridas polo interese do servizo, con horario de mañá ou tarde, ou fraccionando a xornada se fose preciso. Quedarán sometidos a un período de proba co alcance previsto no artigo 14 do Estatuto dos Traballadores. A Comisión seleccionadora, en todos os casos, queda facultada para resolver as dúbidas que se presenten e tomar os acordos necesarios para a boa orde das probas naquilo non previsto nestas bases. Para a cobertura de prazas similares ou a celebración de contratos laborais de carácter temporal, poderá acudirse ao proceso selectivo finalizado ao abeiro desta convocatoria ou doutras anteriores nas que houbese aspirantes que, acadando unha puntuación mínima de 2 puntos no obtiveran praza, tendo en conta a orden descendente de puntuación. O concepto de similitude vén referido ás funcións desenvolvidas e á titulación requirida. Cando un dos aspirantes incluídos na relación fose chamado para ocupar un posto, ao rematar o período de contratación recuperará o seu lugar inicial na mesma, de xeito que pode ser chamado novamente para outra contratación, agás renuncie expresamente á súa incorporación. Contra a resolución que aproba estas bases, que esgota a vía administrativa, poderán os interesados interpoñer recurso potestativo de reposición ante o alcalde ou órgano delegado no prazo dun mes contado a partir do día seguinte ao da publicación deste anuncio no Boletín Oficial da Provincia da Coruña, de conformidade co establecido na Lei 30/1992 do 26 de novembro de réxime xurídico das administracións públicas e procedemento administrativo común, segundo a redacción dada pola Lei 4/1999 do 13 de xaneiro, ou recurso contencioso-administrativo ante o Xulgado Contencioso-Administrativo da Coruña, no prazo de dous meses desde o citado día. CONCURSO LIBRE: Avaliaranse os seguintes méritos de acordo co baremo que se expresa: Titulación idónea: 1 punto Outras titulacións válidas: 0´50 puntos Por cada curso da especialidade ou complementario de 20 a 50 horas (en Centro Oficial ou homologado): 0´05 puntos Por cada curso da especialidade ou complementario de máis de 50 horas (en Centro Oficial ou homologado): 0´10 puntos Por cada curso de metodoloxía didáctica do INEM ou da Xunta de Galicia de menos de 150 horas: 0´25 puntos Por cada curso de metodoloxía didáctica do INEM ou da Xunta de Galicia de 150 o máis horas: 0´50 puntos Por cada seis meses traballando na especialidade: 0´20 puntos Por cada seis meses en traballos complementarios: 0´10 puntos Non se avaliará neste apartado o tempo de traballo que fose acreditado para suplir a carencia das titulacións referidas na base terceira das xerais. Por cada curso de formación para o emprego impartido de 200 ou máis horas da mesma especialidade: 0´40 puntos Por cada curso de formación para o emprego impartido de 200 ou máis horas doutra especialidade da mesma familia profesional: 0´10 puntos Os méritos alegados polos aspirantes deberán acreditarse do seguinte xeito, dentro do prazo de presentación de instancias: - Os servizos prestados na Administración pública, mediante certificación expedida pola autoridade ou funcionario competente, que reflicta o corpo ou grupo profesional de pertenza e as labores realizadas. - Os servizos prestados en empresas privadas, mediante presentación do modelo oficial de certificado de empresa ou certificado de vida laboral aos que se deberán acompañar, inexcusablemente, os contratos de traballo debidamente rexistrados polo Servizo Público de Emprego. - Cando a modalidade contractual sexa a través dunha prestación de servizos, tanto nunha Administración pública como nunha empresa privada, deberá de presentarse o contrato civil de arrendamento de servizo, copia da alta do Imposto de Actividades Económicas onde apareza o epígrafe da actividade desenvolvida e informe de vida laboral. - Os diplomas ou documentos que acrediten a realización dos cursos deberán expresar a duración en horas ou xornadas completas e, expresar con suficiente claridade o seu contido básico. Os méritos avaliaranse con referencia á data na que remate o prazo de presentación de instancias e, en todo acso, á data de sinatura ou emisión do documento presentado, e acreditaranse documentalmente na solicitude de participación coa presentación dos orixinais ou fotocopias compulsadas. A puntuación obtida nesta fase publicarase mediante anuncio no taboleiro de anuncios do Concello de Oleiros. De carácter obrigatorio e eliminatorio. Consistente na realización dunha entrevista profesional que versará sobre os estudos realizados, a experiencia profesional, a situación laboral actual e os coñecementos do posto de traballo a desenvolver. Dita entrevista valorarase de 0 a 2 puntos. Oleiros, 24 de marzo de 2010 A primeira tenente de alcalde delegada de Interior Juana Milagros Adern Gerritsen